b'\n_START_ARTICLE_\nNovi svet\n_START_PARAGRAPH_\nN\xc3\xb4vi sv\xc3\xa9t je eno od imen za obe Ameriki in pripadajo\xc4\x8da oto\xc4\x8dja. Ko je bil v 16. stoletju skovan ta izraz, sta bili Ameriki na novo odkrit svet, poleg dotedaj poznanega (Evropa, Azija in Afrika), ki je tako dobilo ime Stari svet. Avstralija in drugi predeli Oceanije tudi takrat \xc5\xa1e niso bili znani, zato jih obi\xc4\x8dajno ne uvr\xc5\xa1\xc4\x8damo ne v Stari, ne v Novi svet._NEWLINE_Danes se razdelitev uporablja med drugim v biogeografiji in ponazarja razlike v flori in favni obeh obmo\xc4\x8dij (drugo ime za Novi svet po tej razdelitvi je Neogaea).'